**OBRAZLOŽENJE PRVIH IZMJENA I DOPUNA PRORAČUNA OPĆINE GRADAC ZA 2022. GODINU**

**OPĆI DIO**

Proračun općine Gradac za 2022.godinu i projekcije za 2023. i 2024. godinu donesen je 23.prosinca 2021.godine i objavljen u Službenom glasniku Općine Gradac broj 22/21.

Zakonom o Proračunu (Narodne novine br.144/21) predviđeno je da se izmjene i dopune proračuna mogu vršiti tijekom proračunske godine prema postupku propisanom za donošenje istog.

Potreba za Prvim izmjenama i dopunama proračuna općine Gradac za 2022.godinu ukazala su se zbog:

 - nove procjene rashoda unutar planiranih programskih aktivnosti i projekata te prihoda.

Prvim izmjenama i dopunama proračuna za 2022. godinu ukupni prihodi i primici iznose 33.710.370,00kn te su uravnoteženi sa rashodima.

- Prihodi sa posebne namjene se povećavaju za 500.000,00 kn i to komunalna naknada za navedeni iznos.

- Rashodi se povećavaju za 500.000,00 kn. Rashodi za materijal i energiju se povećavaju za 300.000,00kn i to se odnosi na opskrbu električnom energijom – javna rasvjeta. Planira se iznos od 200.000,00 kn na realizaciji kupnje obiteljske kuće za stanovanje na temelju Sporazuma o humanitarnoj suradnji za pomoć obitelji pogođenoj potresom na području Sisačko-moslovačke županije u kojoj sudjeluju Grad Vrgorac, Grad Ploče, Općina Gradac, svatko po 200.000,00kn te Udruga veterana 4.gardijske brigade Split sa 174.000,00 kn. Ukupna tržišna vrijednost obiteljske kuće iznosi 774.000,00kn.

**POSEBNI DIO PRORAČUNA**

Plan rashoda i izdataka raspoređen po organizacijskim jedinicama i proračunskim korisnicima iskazani po vrstama te raspoređeni u programe koji se sastoje od aktivnosti i projekata predstavljaju posebni dio proračuna.

**GLAVA 01 PREDSTAVNIČKA I IZVRŠNA TIJELA**

***Program 1001 Rad općinskog vijeća***

Tekući projekt T100002 Izgradnja montažne kuće.

Rashodi se planiraju u iznosu od 200.000,00 kn.

**GLAVA 02 JEDINSTVENI UPRAVNI ODJEL**

***Program 1003 Održavanje i uređenje komunalne infrastrukture***

Aktivnost A10004 Održavanje javne rasvjete

Rashodi se povećavaju za 300.000,00 kn na rashodima za materijal i energiju, odnosno povećava se opskrba električnom energijom te sada iznosi 460.000,00.

(Ukupan iznos opskrbe električnom energijom iznosi 535.000,00 kn te se odnosi na opskrbu električnom energijom (javna rasvjeta te na zgrade i opremu – rashodi za materijal i energiju)).

Gradac, 17.3.2022.godine

  **PREDSJEDNICA OPĆINSKOG VIJEĆA**

 Anita Lasić, prof.